Sindicalistul Ion Rădoi amenință cu o nouă grevă la metrou: "Și dacă ajungem la CEDO nu o să cedăm".
Ion Rădoi spune că 1.700 de posturi vor fi restructurate la metrou. Șeful USLM spune că angajații vor bloca iarăși metroul în caz de restructurări. Directorul Metrorex spune că nu a planificat niciun fel de restructurări.
Teama că metroul ar putea fi blocat din nou este accentuată de sindicaliștii USLM. Liderul lor, Ion Rădoi, i-a în calcul o nouă închidere a metroului dacă Metrorex va face restructurări sau dacă ministrul Transporturilor, Cătălin Drulă nu le va oferi angajaților măririle de salarii negociate."Avem nevoie de de o suplimentare de 1.000 de locuri de muncă, iar dumnealor, în necunoștință de cauză zic ‘Domnule, trebuie să facem o disponibilizare de 1.700 de locuri’. Și dacă ajungem la CEDO nu o să cedăm. De data aceasta nu avem de-a face cu o grevă. Sindicatul nu s-a implicat. A fost oprirea voluntară a lucrului, care se poate întâmpla oricând, și azi, și mâine și poimâine", a transmis Ion Rădoi.Directorul Metrorex, Ștefan Paraschiv, spune că nu vor fi concedieri în cadrul companiei: "Nu am cunoștință despre aceste cifre. Ion Rădoi poate să spună orice".